Diari Oficial de la Generalitat Valenciana


Sumari del DOGV 4357, del 15-10-2002 (2002/10779)

RESOLUCIÓ de 30 de setembre de 2002, de la Direcció General d'Ordenació i Innovació Educativa i Política Lingüística, per la qual es concedixen les ajudes econòmiques per a activitats complementàries realitzades per centres específics d'Educació Especial sostinguts amb fons públics.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4357

Data del DOGV
:   15-10-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/10377


Organisme emissor
:   Conselleria de Cultura i Educació

Tipus de document
:   Resolució

RESOLUCIÓ de 30 de setembre de 2002, de la Direcció General d'Ordenació i Innovació Educativa i Política Lingüística, per la qual es concedixen les ajudes econòmiques per a activitats complementàries realitzades per centres específics d'Educació Especial sostinguts amb fons públics. [2002/X10904]
  
Per Orde de 10 de maig de 2002, de la Conselleria de Cultura i Educació es va convocar concurs públic d'ajudes per a activitats complementàries realitzades per centres específics d'educació especial sostinguts amb fons públics (DOGV de 23 de maig).
  
De conformitat amb la disposició final primera i segona i de la base setena de l'esmentada orde i amb el contingut del Decret 111/2000, de 18 de juliol, del Govern Valencià, pel qual s'aprova el Reglament Orgànic i Funcional de la Conselleria de Cultura i Educació, la Direcció General d'Ordenació i Innovació Educativa i Política Lingüística, per delegació del conseller de Cultura i Educació, resol:
  
Primer
  
Assignar als centres que figuren en l'annex I les ajudes econòmiques que tenen com a finalitat completar les despeses ocasionades per desplaçament des del centre d'origen fins al destí corresponent i viceversa, per allotjament i manutenció, per cobertura de riscos en el període de duració de l'activitat complementària i per altres que es deriven de la pròpia activitat.
  
Segon
  
Relacionar en l'Annex II els centres, les peticions d'ajudes econòmiques dels quals entraren fora del termini establit per l'Orde de 23 de maig de 2002.
  
Tercer
  
La justificació per part dels beneficiaris de les dites ajudes, així com el seu règim de pagament, es realitzarà d'acord amb el que establix la base huitena de l'Orde de 23 de maig de 2002.
  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra la present orde, que posa fi a la via administrativa, es podrà interposar potestativament recurs de reposició, o bé plantejar directament un recurs contenciós administratiu, en els terminis i davant dels òrgans que s'indiquen a continuació:
  
a) El recurs de reposició haurà d'interposar-se davant el conseller de Cultura i Educació en el termini d'un mes a comptar des del sendemà de la seua publicació.
  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des del sendemà de la seua publicació.
  
València, 30 de setembre de 2002.- El director general d'Ordenació i Innovació Educativa i Política Lingüística: Josep Vicent Felip i Monlleó.